ClemenGold Plaaswandel – Welcome to Innibos
Met megaboere Abraham van Rooyen en Willem Kieviet en toerleier Erns Grundling
Datum en tyd: Sa 29 Jun 08:00
Plek: Indigo Fruit Farming, R538 na Kruger Mpumalanga Internasionale-lughawe
Bus optelpunt: ATKV-Boeke-oase by NHS
Tydsduur: 300 minute
Boerdery-toer geborg deur ClemenGold.
ClemenGold en ClemenGold Gin het die afgelope twee jaar 'n pad saam met die skrywer, joernalis en TV-aanbieder Erns Grundling gestap. Eers het Erns met ClemenGold se gin en vrugte gaan stap in Spanje vir die kykNET-reeks Elders: Die Camino (2018). In Oktober verlede jaar het hy ClemenGold Gin saamgeneem na Japan, vir die splinternuwe leefstylreeks Elders: Japan, wat kort ná Innibos op 4 Julie om 18:00 op kykNET begin. Erns het Japan besoek met die oog op die komende Rugbywêreldbeker en het ook twee pelgrimstogte daar gaan stap.
Nelspruit is natuurlik een van die tuistes van ClemenGold (SA se premium mandaryn) en Innibos-feesgangers kan uitsien na 'n interaktiewe plaasbesoek en natuurwandeling met megaboere Abraham van Rooyen en Willem Kieviet én skrywer Erns Grundling.
Kom leer meer oor produksiepraktyke, verskillende kultivars en die nuanses van vrugtebemarking. Erns deel op sy beurt insigte uit sy ervarings in Spanje en Japan en lees voor uit sy topverkoperboek, Elders. Hy gee ook vir gaste tydens die plaaswandel 'n eksklusiewe voorsmakie van sy komende boek Sushi en shosholoza.
Die kaartjie sluit in 'n verfrissende ClemenGold Gin-verrassing by die plaasdam en 'n boksie ClemenGold vrugte.